Pénz? Erőszak?
Mégis mi lenne rossz ezekben?
Semmi rossz nincs bennük!
Hiszen az emberi bölcsesség csúcsa
nem más, mint a békés erőszak!
A Tokugava-kor óta tartó bajnokság
voltaképp a vállalatok proxy csatája.
Ez a Kengan Életre-halálra Torna!
A Kengan 417 leányvállalattal, 1205 bejegyzett harcossal
és 151 bejegyzett selejtezős résztvevővel rendelkezik.
Harminckét harcos gyűlt össze itt, a Ganryu-szigeten!
A győztes vállalaté az a megtiszteltetés, hogy kiválaszthatja a következő elnököt,
Japán legbefolyásosabb tekintélyszemélyét!
Utcai harc, dzsúdó, boksz, baritsu, merénylet,
tízpróba, MMA, balett,
emberfeletti erő, zsoldosság, pankráció, szumó,
thai boksz, halászat, büntetett előélet, kobujutsu és karate.
A készség, a stílus és a végzettség lényegtelen
Csak a nyers erő számít!
Mutassátok meg, mit tudtok!
Adjatok bele mindent!
Tudni akarják, hogy ki a legerősebb?
Hamarosan megtudják: én, Lihito!
Vérbeli pankrátort szeretnének látni?
Mutatok egyet!
Illegális japán bokszmérkőzés?
Egy rakás anyámasszony katonája!
Mindegyiket a földbe döngölöm!
A csudába!
Csúcsformában vagyok!
Első körben Wakatsuki ellen harcolok. Ez az én napom!
Mindent bele!
HARCOS KÉPVISELŐ
Őszintén szólva
sosem gondoltam volna, hogy tartalékosként sorra kerülök.
Persze teljes erőbedobással küzdök Himuro helyett is!
AGITO KANOU, HARCOS KÉPVISELŐ
Helyes! Mindannyian az emberek felett álltok!
A harc gyönyörű istenei!
Fogadjátok be az emberi reményeket és álmokat…
Küzdjetek értük!
Szálljatok ringbe a győztesnek járó trónért!
KENGAN ÉLETRE-HALÁLRA TORNA
A Kengan Életre-halálra Torna…
a csúcspontjához érkezett!
ELSŐ EPIZÓD: ÓMEN
Hű, igazán jól szórakoztam!
Jó neked.
„Jó neked”? Csak ennyit tudsz mondani, Ohma?
Hiszen legyőztük azt a dilinyós Kure családot! Mi ketten!
Persze tudom, hogy valójában egyedül te harcoltál.
A puszta gondolatába beleremegek!
Ez még csak a második kör, ne ragadtasd el magad!
Igazad van! Ez tényleg csak a második kör.
Micsoda mérkőzés!
Annyira örülök, hogy jól vagy, Ohma!
Yamashita úr, kérem, csillapodjon!
KAEDE AKIYAMA, TITKÁRNŐ
Akiyama kisasszony!
A többi elnök figyeli magát!
Tessék? Jaj, elnézést kérek! Öregember létemre jól felizgattam magam!
Rendelhetnék a hölgynek is egy sört?
Megértem az izgatottságát.
Én is örülök, hogy jól van, Yamashita úr!
Hihetetlen, hogy egyedül beszélt a Kure-klán családfőjével!
Gondoltam, megvetne minket, ha nem egyedül mennék.
Erre a gondolatra még jobban elfog a remegés!
Hogy lehettem ilyen vakmerő…
A gatyádba ne eressz amiatt a fószer miatt!
Én nem vagyok olyan erős mint te, Ohma!
Ohma!
Mi az?
Beszéltem rólad Dr. Hanafusának.
Vacsora után menj a gyengélkedőre, és vizsgáltasd ki magad!
Jól vagyok. Ha eszek egy kis húst, még jobban leszek.
Az emberi szervezet nem így működik!
Két végén égeted a gyertyát…
Brutális küzdelemben veszel részt, nem lehetsz jól!
Jól van, na!
Túl sokat aggódsz értem.
Kizárólag Yamashita titkárnőjeként aggódom…
Akiyama kisasszony!
Annak az idiótának kutya baja sem lesz!
Szóval randizhatnánk ma este, csak mi ketten!
Szálljon le rólam!
Lihito!
Helló, Kazuo! Miattatok függesztették fel a tornát!
A veszteseknek tengernyi szabadideje lehet!
Mit mondtál, te rohadék?
Ohma!
Téged kerestelek, Ohma!
Fel sem fogom, hogy legyőzted Raiant!
Most már dédapának is rá kell bólintania!
Házasodjunk össze!
Itt, a Ganryu-szigeten mindenünk meglesz!
- Nahát, nagyon csíp téged! - Mi?
- Keljetek egybe, tubicáim! - Igen!
De hisz még gimibe jársz!
Tizenhat vagyok, probléma egy szál se! Oké?
Mi?
Ne légy olyan kis nyuszi!
- Nincs semmi gond! Mindent elintézek! - Hagyj békén!
Ugyan már, Ohma!
Az törvényellenes lenne!
A törvény betűje szerint nem az, de semmiképp sem tekinthető helyénvalónak.
Az aréna karbantartása miatt
felfüggesztjük a tornát.
A kellemetlenségekért szíves elnézésüket kérjük!
Addig is pihenjenek és élvezzék luxuslétesítményeink kényelmét!
Az nem te voltál!
Az igazi éned egy vadember, kegyetlen isten, aki mindent elpusztít!
Hiszen te lennél a megmentő, aki könyörtelenül végez velem!
Akkor miért függsz annyira az ő fogásaitól?
Miért nem felejted el végre?
Add fel kölyök! Az én tanítványom!
Nem hagyom, hogy a te isteneddé váljon!
A megváltást nem kapod meg mástól.
Azt csak te adhatod meg magadnak!
Niko… Niko Tokita!
Mikor állsz félre az utamból?
Szörnyű vagy, Ohma…
Nem bírom tovább!
Ohma…
Ohma Tokita!
Csak egy átlagos irodai dolgozó voltam.
Álmodni sem mertem, hogy újra ilyesmiben lesz részem!
Á, értem! Szóval ez egy álom?
Ez nem álom!
Nem az… Igazad van!
Ohma!
JOGTALANUL MEGSZÁLLT ÖVEZET, MÁS NÉVEN „A BELSŐ TERÜLET”
Az a kölyök tett be neked először, igaz?
Értem, miért vagy dühös.
De ő még csak egy gyerek. Nem vagy túl szigorú hozzá?
Idenézz, te szemétláda!
Te is minden erőddel a túlélésért küzdesz, nem igaz?
Pofa be, aljadék!
De mint tudod, ha az erőszak a puszta túlélést szolgálja,
te sem vagy jobb egy állatnál!
Most figyelj!
NIKO STÍLUS – ENERGIAÁRAMLÁS KEZELÉSE HELYVÁLTOZTATÁSSAL
Nekünk, embereknek nem erre kéne törekednünk!
Az erőszak csak még több erőszakkal állítható meg.
Ezért kell hűnek maradnod önmagadhoz!
Ha a kellő önuralomnak és edzésnek köszönhetően bárkit megversz,
az erőszak „belső taktikává” válik.
Fogd be, te nyomorult!
Hát nem menő? Ez a belső taktika.
Megöllek!
Nos? Érted már?
Nehezen kapiskáltad, de ugye most már pedzegeted végre?
Nem biztos.
Türelem! Ez nem megy ám olyan gyorsan!
De talán máris elkéstél.
Igen. Mindjárt gondoltam!
Persze a meghátrálásban szintén van ráció. Ezt az utat is választhatod.
Hadd próbálkozzak még!
Ha ez kell ahhoz, hogy felfedezd a belső taktikád!
INTENZÍV OSZTÁLY
Az én hibám. Én vagyok az elnök.
Dehogy…
Nem mondanám, hogy elkéstek. Tudtam, hogy ez egyszer bekövetkezik.
Ohma Tokita előretörés-technikája a szíve szabályozásán alapul.
A hatalmas mértékben felpörgetett vérkeringése hőt képez,
majd ezt sportolói adottságokká alakítja,
ami borzasztóan megterheli a szervezetét.
Ha sokat pihen és megkapja a szükséges kezelést, akkor…
Talán életben maradhat.
Ám ez azt jelentené, hogy élete hátralévő részében nem küzdhet.
Mi?
Egy magafajtának ez a halálnál is rosszabb sors.
A vesztesek nyugalmával érkeztünk,
ezért egyszerűen élvezzük a torna hátralévő részét.
Úgy tűnik, Inaba is jól érzi magát.
Uriyan, ez nagyon finom!
Örülök, hogy láthatóan téged sem zavarnak az eredmények.
Csalódott vagyok, de a Yamashita elnök vállalati harcosa…
Tokitára gondolsz?
Igen. Mint láthattad, méltó ellenfélre akadtunk.
Igazad van. Amint átveszi a vezetést, a meccs eldőltnek tekinthető.
Cosmónál is jóval nagyobb darab.
Hogy van Cosmo?
Egyelőre pihen.
Nem fogjátok visszahívni?
Nem tudom, engedné-e.
Erről jut eszembe: itt találunk tartalék játékosokat, ugye?
Mi? Persze.
Ha a harcos beleegyezik, ez nem jelenthet gondot.
Hmm…
NAOYA OKUBO, A MUJI TV HARCOS KÉPVISELŐJE
Ezen a tornán eddig is sok meglepetés ért minket.
RONALD HARAGUCHI, A BOSS BURGER ELNÖKE
Komolyan kérdezem! Mi az ördög folyik itt?
Jaj, Yoshitake elnök! Ön szerint ez azt jelenti…
Ők fogják leváltani az Elnököt?
Álljon meg a menet!
Ön is biztosan tudja,
de az, hogy mi leszünk-e a győztes vállalati frakció vagy sem,
bizony végeredményben meghatározza a sorsunkat.
Jóságos egek!
Nogi úr frakciójában még három harcos van.
Még az a pasas, Hayami harcosa is bent maradt.
De idegesítő az a sok vén fószer!
Bezzeg a hozzánk hasonló kis cégek egy helyet kapnak, és hátrányt szenvednek.
Ne játszd a hülyét! Tudom, hogy rengeteg helyen vannak kapcsolataid!
Egek!
Amíg Rei győz, ez nem jelenthet problémát!
Azt hiszed, hogy a te égimeszelőd fog győzni?
Ha küzdenünk kell, a döntőig jutunk!
Szerinted a te harcosod valóban eljuthat a döntőig?
Ne becsülj alá minket! Van fogalmad róla, mennyit költöttem rá?
Ha egyetlen meccset is elveszít, ellátom a baját!
Egek, ez nagyszerűen hangzik!
Szóval ilyen lehet ellátni valaki baját?
Vagy ilyen?
Hé! Jaj, hagyd abba!
A Yamashita Vállalat jól kifogott magán, igaz, Kure?
ERIO KURE, CSALÁDFŐ
Alábecsültük őket.
Nem hittem volna, hogy ilyen hamar kiütnek a tornáról. Milyen mulatságos!
Kicsit sem nevetek!
Még a dédunokám, Karura is belé szeretett! Hagyj békén!
Én örülök a boldogságának!
A fiatalok maguknak intézik a dolgaikat. Mi is ezt tettük, emlékszel?
A háború után a nulláról állítottuk helyre a japán gazdaságot.
Ez a mi birodalmunk.
A birodalom sérülékennyé vált.
Metsudo Katahara elvesztette a hatalmát. A régi korszak a végét járja.
A Toyo Villamosenergia Vállalat immár uralja a japán gazdaságot.
Kezd érdekessé válni a helyzet.
Jöjjön! Kihívom magát, Metsudo Katahara!
KENGAN ÉLETRE-HALÁLRA
Helló!
Végre ismét elérkezett a pillanat,
SAYAKA KATAHARA, METSUDO KATAHARA LÁNYA
amelyre mindannyian vártak!
JULIUS REINHOLD KONTRA TAKESHI WAKATSUKI
Wakatsuki, itt az idő! Készen áll?
Hogyne!
Takeshi Wakatsuki 40 évvel ezelőtt gazdag családban látta meg a napvilágot.
Amikor az orvos kézbe vette, először azt mondta:
„Milyen nehéz ez a gyerek!”
Születésekor 12 150 grammot nyomott.
Ez a négyszerese egy átlagos újszülött tömegének.
Az orvosok azonnal megvizsgálták,
és megdöbbentő felfedezést tettek.
A baba izomsűrűsége 52-szeresen haladta meg egy átlagemberét.
Az ereje messze felülszárnyalta az átlagemberekét.
A jelenséget „a szuper ember testalkatának” nevezték.
Ebből a ritka esetből mindössze tucatnyi hasonlót jegyeztek fel.
Olyan erős volt, hogy a betont is összeroppantotta!
Az első körben Gozo Murobuchit, a Tízpróbás Gazembert
egyetlen csapással leterítette!
Az életkora alig látszott meg az izomszövetein.
Izmai élete végéig növekedni fognak.
Tehát ő Takeshi Wakatsuki.
Az ember, akit le kell győznöd!
Mekkora ostobaság!
Senki sem lehet erősebb nálam!
Julius Reinhold készen áll a harcra.
Páratlan izmait
a leghatékonyabb német gyógyszereknek köszönheti.
Az átlagembert megölnék az általa szedett gyógyszerek.
Legyőzetetlen testéért rengeteget tett kockára.
Több mint 200 kg-ot nyom, és olyan gyors, akár egy atléta.
A teste áthatolhatatlan páncéllá alakul, amely a követ is szétzúzza. Ráadásul…
az ereje egészen emberfeletti!
Mutasd meg nekik, Julius!
Mutasd meg nekik, milyen messzire jutott az emberiség!
Jöjjenek hát a harcosok!
KENGAN MÉRKŐZÉSEK
B BLOCK, MÁSODIK SZÍNPAD
HARMADIK VIADAL
Ott van!
A győzelem azt a harcost illeti meg, aki a legtöbb Kengan-mérkőzést nyerte!
Születése óta szörnyetegnek nevezik.
Íme, az elképesztő testű férfi!
Magassága 193 cm, tömege 193 kg.
Már 307 Kengan-mérkőzést nyert, és csak kettőt vesztett el!
Jutalma összesen 3 277 395 000 000 jen!
A Furumi Pharma képviseletében
Takeshi Wakatsuki, a Vad Tigris érkezik!
A magassága és a tömege egyaránt 193? Ez biztosan tévedés!
Még nem hallottál róla? Tényleg ezek a paraméterei!
Micsoda? Hát ezért hívják szörnyetegnek?
Ez lenne az emberiség büntetése, amiért evett a tudás fájáról?
A német orvostudomány megalkotta a félelmetes izomagyat!
Egy szörnyetegnél is rosszabb embert!
A maga 205 centijével és 210 kilójával
már 52 Kengan-mérkőzést nyert, és egyet sem veszített!
Jutalma összesen 1 627 711 000 000 jen!
A Toyo Energiaipari Vállalat képviseletében érkezik
Julius Reinhold, a Szörny!
Akiyama, kisasszony! Kérem, nézze végig a mérkőzést!
Szeretnénk, ha látná a jövőbeli meccseket!
Én…
nem hagyhatom itt Ohmát!
Mindkét küzdőfél megérkezett!
Vajon ki fog győzni?
A felkelő Nap országának szörnyharcosa
vagy a németországi izomfenevad?
Döntő ütközet Japán és Németország között!
Kezdődjön a harc!
A természetes izmok mérettetnek meg a tudomány művével.
A szörnyetegek királya és az óriási fenevad csap össze egymással.
Kirobbanó energia!
A következő epizód: Epicentrum.
A feliratot fordította: Poór Anikó